Tadamsa yebnan ɣef lsas, yettili-d deg-s ucemmer n yiɣallen d wallaɣen n udabu akked ugdud. Ɣer tama n usefti deg ddeqs n yiḥricen d taɣulin, ladɣa tafellaḥt d temguri (ṣṣenɛa). Ur ilaq ara ad tbedd tdamsa ɣef yiwen n usafar neɣ ɣef yiwen n uḥric. «Tiregwa» d «Yiɣezran», d imukan ideg leḥḥun waman, maca ameskan dagi yessexdem-iten s ubrid n usugnan, akken ad yemmel lgaz d lpiṭrul, yellan ddaw tmurt (akal). Tban-d i tikkelt-nniḍen, tmiḍrant «Iɣallen», yesɛan tazamulit n uxeddim d letkal ɣef yiman.